স্থানীয়দের সঙ্গে আলাপ করে জানা যায়, শত বছরের পুরনো এ বাড়িতে স্বাধীনতার পরে আসেন জাতীয় চার নেতা। এ বাড়িতেই আড্ডায় বসেন দেশবরেণ্য অনেকে। পাঠচক্র, খেলাঘর, রবীন্দ্র-নজরুল চর্চা, সাংস্কৃতিক আন্দোলন-সংগঠন, ঘাতক দালাল নির্মূল কমিটি গঠন, লোকসাহিত্য-ছড়া সংসদ, আবৃত্তি সংগঠন ইত্যাদি চলতো এ বাড়িতে। এ বাড়িতেই প্রতিষ্ঠিত হয় জাতির পিতা বঙ্গবন্ধু ও শেখ ফজলুল হক মনির প্রিয় লোক সংস্কৃতি সংগঠন ‘মন পবনের নাও’। ১৯৭৪ সালে ঢাকার পল্টন ময়দানে আয়োজিত আওয়ামী যুব কংগ্রেসে সংগঠনটি পরিবেশন করে ‘মহুয়ালোক’ নৃত্যনাট্য।